Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 190/13/8803	Košice II, 6.5.2014
EEČ : 2-64-279-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej pre prečin neodvedenie dane a poistného podľa § 277 ods. 1 Tr.zákona, ktorého sa dopustil XXXXX na tom skutkovom základe, že 
- ako osoba oprávnená konať za spol. XXXXX XXXXX s.r.o., so sídlom XXXXX, ul. XXXXX, IČO: XXXXX za obdobie november 2011 a december 2011 neodviedol v stanovenej lehote splatnosti zrazené poistné na sociálne poistenie za zamestnancov na účet Sociálnej poisťovne a.s., pobočka XXXXX, aj napriek tomu, že poistné zrazil z vymeriavacieho základu zamestnancov, hoci mal dostatok finančných prostriedkov na ich plnú úhradu v ich celkovej výške 760,88,-€, čím takto spôsobil Sociálnej poisťovni a.s., pobočka XXXXX, XXXXX XXXXX, škodu v celkovej výške 760,88,-€,

lebo zanikla trestnosť činu

Odôvodnenie:
  Uznesením vyšetrovateľa Okresného riaditeľstva PZ v Košiciach, Úradu justičnej a kriminálnej polície, OKP XXXXX sp. zn. ORP- XXXXX z 13.03..2013 bolo začaté trestné stíhanie pre zločin neodvedenie dane a poistného podľa § 277 ods. 1, ods. 2 písm. b) Tr. zák. a prečin nezaplatenie dane a poistného podľa § 278 ods. 1, ods. 2 Tr. zák.. Dňa 14.01.2014 podľa § 206 ods. 1 Trestného poriadku bolo vznesené obvinenie XXXXX pre prečin neodvedenie dane a poistného podľa § 277 ods. 1 Tr. zák. pre skutok, ako je uvedený vo výroku tohto uznesenia.
   Uznesením vyšetrovateľa Okresného riaditeľstva PZ v Košiciach, Úradu justičnej a kriminálnej polície, OKP XXXXX sp. zn. ORP- XXXXX z 14.01.2014 bolo v časti zastavené trestné stíhanie pre prečin nezaplatenie dane a poistného podľa § 278 ods. 1, ods. 2 Tr.zák. podľa ustan. § 215 ods. 1 písm. b), ods. 4 Tr.por., nakoľko nie je tento skutok tr. činom a nie je dôvod na postúpenie veci. 

  Po preskúmaní spisového materiálu som zistila, že obvinený XXXXX uhradil dlžné poistné za zamestnancov za obdobie november a december 2011 dňa 11.03.2014 poštovou poukážkou v sume 760,88,-€ v celom rozsahu t.j. vo výške vyčíslenej znaleckým dokazovaním t.j. 760,88,-€.  

 Do konania bol pribratý znalec z odboru Ekonómia a manažment, odvetvie Účtovníctvo a daňovníctvo, kontroling, ktorý v závere znaeckého posudku č. XXXXX konštatoval, že spol. XXXXX XXXXX XXXXX s.r.o. mala v deň splatnosti poistného vo výške 5.619,21,-€ za 11/2011 t.j. 30.12.2011 finančné prostriedky na účte v Tatra banke a.s. vo výške 1.684,76,-€ na čiastočnú úhradu splatného poistného. V deň splatnosti poistného vo výške 5.532.99,-€ za 12/2011 t.j. 30.01.2012 mala spoločnosť finančné prostriedky v pokladnici spoločnosti vo výške 1.133,30,-€ na čiastočnú úhradu poistného a na účte v Poštovej banke a.s. mala finančné prostriedky vo výške 6.814,01,-€ na úhradu splatného poistného, avšak s týmito finančnými prostriedkami nemohla spoločnosť disponovať z dôvodu exekúcii.

  Z vyšetrovacieho spisu je zrejmé, že XXXXX za spoločnosť XXXXX XXXXX XXXXX s.r.o. dňa 11.03.2014 uhradil na účet spol. Slovenská konsolidačná a.s. Bratislava, ktorej v septembri 2013 XXXXX a.s. pobočka XXXXX odstúpila pohľadávku voči spol. XXXXX XXXXX XXXXX s.r.o., sumu 760,88,-€, o čom predložil poštový poukaz pod č. 1001 zo dňa 11.03.2014 na č.l. 217 vyšetrovacieho spisu.
  
   Slovenská konsolidačná a.s. Bratislava písomne potvrdila, že XXXXX uhradil na ich účet dlžné poistné za zamestnancov poštovou poukážkou zo dňa 11.03.2014 vo výške stanovenej znaleckým dokazovaním t.j. sumu 760,88,-€.

   Podľa § 277 ods. 1 Tr.zák., kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové poistenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech potrestá sa odňatím slobody na jeden až päť  rokov. 

   Podľa § 125 TZ škodou malou sa rozumie škoda prevyšujúca sumu 266 eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy.
	
   Podľa § 86 písm. e) Tr. zák. trestnosť trestného činu zaniká aj vtedy, ak ide o TČ  neodvedenie dane a poistného podľa §277, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

   V danom prípade som nezistila ani naplnenie skutkovej podstaty iného prečinu. 
     
   Vzhľadom na vyššie uvedené skutočnosti, nie je dôvod na postúpenie veci na prejednanie priestupku, rozhodla som spôsobom uvedeným vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Andrásiová
prokurátorka